Diari Oficial de la Generalitat Valenciana


Sumari del DOGV 8100, del 07-08-2017 (2017/7275)

RESOLUCIÓ de 2 d'agost de 2017, del conseller de Transparència, Responsabilitat Social, Participació i Cooperació, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desplegament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2017, i s'adopten altres decisions en el marc de l'Ordre 5/2016, de 5 de juliol, i de la Resolució de 3 d'abril de 2017, ambdues de la Conselleria de Transparència, Responsabilitat Social, Participació i Cooperació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7275


Data del document
:   02-08-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 2 d'agost de 2017, del conseller de Transparència, Responsabilitat Social, Participació i Cooperació, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desplegament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2017, i s'adopten altres decisions en el marc de l'Ordre 5/2016, de 5 de juliol, i de la Resolució de 3 d'abril de 2017, ambdues de la Conselleria de Transparència, Responsabilitat Social, Participació i Cooperació. [2017/7275]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del dret foral civil valencià (DOGV 7824, 08.07.2016), en relació amb la Resolució de 3 d'abril de 2017, de la mateixa conselleria, per la qual es convoca la concessió de les dites subvencions per a l'exercici 2017 (DOGV 8017, 07.04.2017), es resol la convocatòria basant-se en els següents:  
  
Antecedents de fet  
Primer. Mitjançant l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del dret foral civil valencià.  
En el marc establit per les dites bases reguladores, a través de la Resolució de 3 d'abril de 2017, de la mateixa conselleria, es va convocar la concessió d'aquestes subvencions per a l'exercici 2017.  
Segon. De conformitat amb el punt 4 de l'apartat quart de l'esmentada resolució de convocatòria, el termini de presentació de sol·licituds va finalitzar el 8 de maig de 2017.  
Tercer. Vistes les sol·licituds presentades i efectuats els requeriments pertinents perquè les entitats interessades pogueren esmenar-les o millorar-les, la comissió de valoració prevista en la base reguladora cinquena s'ha reunit en data 19 de juliol de 2017 per a avaluar-les d'acord amb els criteris objectius d'atorgament establits en la base reguladora sexta i elevar proposta motivada de resolució atenent a allò que disposa la base reguladora setena.  
En els referits requeriments d'esmena i millora de les sol·licituds es va advertir expressament que, si no s'esmenava la falta o no es presentava tota la documentació exigida, es consideraria l'entitat interessada desistida de la seua petició.  
Quart. En la reunió de la comissió de valoració es van exposar les pautes generals per a formular la proposta i els criteris seguits per a realitzar la baremació corresponent i la proposició d'assignació de quantitats econòmiques en funció de la puntuació obtinguda per cada entitat, que va ser aprovada per unanimitat dels assistents. Tot això consta en l'acta de sessió en què s'efectua la proposta motivada de la resolució.  
  
  
Fonaments de dret  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb els articles 1 i 3 del Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, i amb la base reguladora novena d'aquesta convocatòria, l'òrgan competent per a resoldre els expedients tramitats és el conseller de Transparència, Responsabilitat Social, Participació i Cooperació.  
II. De conformitat amb l'apartat 4 de la base reguladora quarta, la Direcció General de Responsabilitat Social i Foment de l'Autogovern s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals pertoca adoptar la resolució pertinent.  
III. La Llei 14/2016, de 30 de desembre, de pressupostos de la Generalitat per a l'exercici 2017, preveu, dins de l'aplicació 50.16.54.781.28 (programa denominat Responsabilitat social i foment de l'autogovern), la línia pressupostària S7254000, destinada a finançar la concessió de subvencions a ajuntaments i mancomunitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia i la promoció i consolidació de l'autogovern, amb un import màxim global de 50.000. - (cinquanta mil euros).  
  
No obstant això, l'import màxim destinat a finançar les ajudes és de 49.182,50. - (quaranta-nou mil cent huitanta-dos euros amb cinquanta cèntims d'euro), ja que a la línia pressupostària ressenyada s'ha d'imputar una subvenció de 817,50. - (huit-cents dèsset euros amb cinquanta cèntims d'euro) que va ser concedida en el marc de la convocatòria de 2016 però no va poder ser abonada a càrrec dels pressupostos de la Generalitat per a aqueix mateix exercici.  
IV. La comissió de valoració, de conformitat amb les bases reguladores cinquena, sisena i setena, ha elevat la corresponent proposta motivada de resolució, amb l'aplicació prèvia dels criteris objectius d'atorgament per a baremar les sol·licituds i determinar l'import a concedir en cada cas.  
En aquest sentit, l'òrgan col·legiat va adoptar, per unanimitat, les decisions següents:  
«1. En primer lloc, es proposa, d'acord amb l'apartat 3 de la base reguladora quarta, considerar desistits de les seues sol·licituds els ajuntaments de la Romana (expedient 2017-TSPFAG-4) i Benilloba (expedient 2017-TSPFAG-14), per no haver atés els requeriments que els van ser realitzats per a esmenar-les i millorar-les.  
Ambdues entitats van formular les seues sol·licituds dins del termini establit per a això, però en cap moment han aportat la documentació necessària per a saber quina o quines eren les actuacions que pretenien dur a terme.  
2. En segon lloc, de conformitat amb l'apartat nové de la resolució de convocatòria, s'han avaluat els programes presentats i les actuacions descrites per la resta d'entitats en les seues respectives sol·licituds, atenent els criteris objectius previstos en la base reguladora sexta. Com a conseqüència d'aqueixa anàlisi, es proposa:  
a) Distingir entre l'import sol·licitat i el subvencionable, perquè les següents quatre entitats han inclòs en els seus respectius pressupostos una partida destinada, bé a despeses de restauració, bé a l'entrega de distints tipus d'obsequis o premis, conceptes tots ells que no poden ser subvencionats d'acord amb el que preveu l'apartat 1 a) de la base reguladora segona d'aquesta convocatòria.  
  
Expedient  
TSPFAG Entitat Import sol·licitat Import subvencionable  
1 Ajuntament d'Alacant 6.500,00. - 6.200,00. -  
2 Ajuntament de Simat de la Valldigna 3.300,00. - 2.800,00. -  
10 Ajuntament de Biar 13.065,00. - 12.915,00. -  
18 Ajuntament del Fondó de les Neus 1.005,19. - 930,39. -  
  
  
En el cas de les altres setze entitats a què es proposarà com a beneficiàries, l'import sol·licitat coincideix amb el subvencionable.  
  
3. Assignar, pels motius que es faran constar amb posterioritat, les següents puntuacions en virtut dels quatre criteris d'atorgament (a, b, c i d) previstos en l'apartat 1 de la base reguladora sexta:  
  
  
Expedient TSPFAG Entitat Criteri a) Criteri b) Criteri c) Criteri d) Total  
1 Ajuntament d'Alacant 4 3 0,66 0 7,66  
2 Ajuntament deSimat de la Valldigna 4 3 0 0 7  
3 Ajuntament de Xilxes 1,65 3 0,66 0 5,31  
5 Ajuntament d'Ontinyent 1,65 3 1,32 0 5,97  
6 Ajuntament de Favara 4 3 1,32 0,33 8,65  
7 Ajuntament d'Albaida 4 3 0 0 7  
8 Ajuntament deVillar del Arzobispo 4 3 0 0 7  
9 Ajuntament de Riola 4 3 1,32 0,33 8,65  
10 Ajuntament de Biar 1,65 3 0,66 0 5,31  
11 Ajuntament deCallosa de Segura 1,65 3 1,32 0 5,97  
12 Ajuntament de Quartell 4 3 0,66 0 7,66  
13 Ajuntament dela Font de la Figuera 4 3 0 0 7  
15 Ajuntament de Mutxamel  
 4 3 0,66 0 7,66  
16 Ajuntament deSot de Chera 4 3 0 0 7  
17 Ajuntament d'Alcublas 4 3 0 0 7  
18 Ajuntament delFondó de les Neus 4 3 0 0 7  
19 Ajuntament delPuig de Santa Maria 4 3 2 0 9  
20 Ajuntament de Barxeta 4 3 0,66 0 7,66  
21 Mancomunitat deLa Serranía 4 3 0 0 7  
22 Ajuntament de Palmera 4 3 0 0 7  
  
  
Els motius per a proposar l'assignació de les puntuacions ressenyades són els següents:  
3.1. Criteri a). Pla d'actuacions previstes, la seua viabilitat i el cost total d'aquelles, a partir del programa presentat: fins a quatre (4) punts.  
  
- La proposta d'adjudicació de quatre punts a setze entitats es fonamenta en el fet que els seus respectius plans d'actuacions estan adequadament estructurats i fonamentats, totes les activitats proposades estan directament relacionades amb l'objecte de la convocatòria, hi ha una relació ajustada i proporcionada entre els mitjans personals i materials destinats a l'execució d'aquelles i els objectius perseguits, i també n'hi ha entre ambdós aspectes i el nombre potencial de destinataris. Finalment, el cost, tant en xifres globals com singularitzat per cada actuació, és apropiat i està degudament desglossat.  
  
- La proposta d'adjudicació de 1,65 punts als Ajuntaments de Xilxes (expedient 2017-TSPFAG-3), Ontinyent (expedient 2017-TSPFAG-5), Biar (expedient 2017-TSPFAG-10) i Callosa de Segura (expedient 2017-TSPFAG-11) es correspon amb la següent desagregació segons els paràmetres establits per l'apartat 1 a) de la base reguladora sexta i obeeix al raonament que s'efectuarà a continuació:  
  
  
Paràmetre Puntuació assignada al paràmetre Puntuació atorgada a l'entitat  
L'estructura i fonamentació del pla aportat, calibrant tant la connexió entre les distintes actuacions proposades com la vinculació de cada una i del conjunt amb l'objecte de la convocatòria. 1,33 0,33  
La relació entre els mitjans personals i materials destinats a l'execució de les activitats i els objectius perseguits amb la seua realització, així com el nombre previst o ja verificat de destinataris per comparació amb la població total de l'entitat o entitats sol·licitants.   
1,33   
0,99  
El cost total del conjunt d'actuacions planificades, avaluat en xifres globals i en atenció a l'import i al desglossament de despeses que es faça respecte a cada una.   
1,33   
0,33  
Total 3,99 (4) 1,65  
  
  
Quant a la vinculació de les activitats proposades amb l'objecte de la convocatòria, en els plans presentats pels ajuntaments de Xilxes, Ontinyent, Biar i Callosa de Segura s'aprecia una relació molt menys intensa amb el desenvolupament i la difusió de l'Estatut d'Autonomia o amb la recuperació i divulgació del dret foral civil valencià, perquè en els quatre supòsits la gran majoria d'actuacions previstes són de tipus cultural (concerts, correfocs, danses i altres semblants) i el pes que aquestes activitats adquireix dins de cada programa té també el seu reflex en els costos.  
Vistos els pressupostos aportats per aquestes entitats, gran part de les quantitats està destinada a aqueixes activitats de caràcter cultural a què s'acaba d'al·ludir i, per tant, el seu import, tant per separat com en el context del cost global, representa una quantitat proporcionalment molt superior al destinat a sufragar les activitats que sí que tenen vinculació més estreta i indubtable amb l'objecte de la convocatòria.  
Com a conseqüència de tot l'anterior, la valoració de la relació entre els mitjans personals i materials destinats a l'execució de les activitats i els objectius perseguits també es veu afectada, ja que aquests mitjans tal vegada puguen ser adequats si s'analitzen únicament des de la perspectiva del programa, però en el marc de la convocatòria de subvencions i tenint en compte l'objecte que la justifica, només es pot concloure que queden assignats de manera desproporcionada en favor de les activitats de tipus cultural ja mencionades, en detriment d'aquelles altres relacionades amb el desenvolupament i la difusió de l'Estatut d'Autonomia o amb la recuperació i divulgació del dret foral civil valencià.  
  
3.2. Criteri b). Repercussió del pla d'actuacions a realitzar: fins a tres (3) punts.  
Per aquest apartat, cada una de les vint entitats proposades com a beneficiàries rebria tres punts, perquè la repercussió dels seus corresponents plans d'actuació compleix els tres paràmetres que l'apartat 1 de la base reguladora sexta fixa per a dur a terme una valoració ponderada del criteri enunciat.  
3.3. Criteri c). Ús del valencià durant l'exercici de l'activitat i/o en les distintes publicacions que, si és el cas, es generen amb motiu de la seua organització i per a la difusió i divulgació dels seus continguts: fins a dos (2) punts.  
Respecte a aquest criteri, les puntuacions abans desglossades s'expliquen de la manera següent:  
- Es proposa atorgar 0,66 punts als Ajuntaments d'Alacant (expedient 2017-TSPFAG-1), Xilxes (expedient 2017-TSPFAG-3), Biar (expedient 2017-TSPFAG-10), Quartell (expedient 2017-TSPFAG-12), Mutxamel (expedient 2017-TSPFAG-15) i Barxeta (expedient 2017-TSPFAG-20), en la mesura que dels seus respectius programes d'actuacions es desprén la possible utilització del valencià durant el desenvolupament d'aquelles.  
- Es proposa assignar 1,32 punts als ajuntaments d'Ontinyent (expedient 2017-TSPFAG-5), Favara (expedient 2017-TSPFAG-6), Riola (expedient 2017-TSPFAG-9) i Callosa de Segura (expedient 2017-TSPFAG-11), ja que dels seus respectius programes d'actuacions s'infereix no sols la possible utilització del valencià durant el desenvolupament d'aquelles, sinó també l'ús d'aquesta llengua en cartells, tríptics, fullets i altres publicacions editades amb motiu de la seua realització.  
  
- Es proposa adjudicar 2 punts a l'Ajuntament del Puig de Santa Maria (expedient 2017-TSPFAG-19), atés que, a més de complir els dos paràmetres anteriors, també es descriu en el programa d'actuacions la posada a disposició dels participants de materials, eines o instruments que permeten, a través d'internet, un millor aprofitament posterior dels seus resultats.  
La resta d'entitats proposades com a beneficiàries els programes d'actuacions de les quals han sigut objecte de valoració no realitzen cap menció que permeta ponderar la possible utilització del valencià amb els distints paràmetres a què es refereix la lletra c) de l'apartat 1 de la base reguladora sexta i, per tant, no poden rebre puntuació respecte d'això.  
  
3.4. Criteri d). Nivell d'incidència, degudament acreditat, de l'actuació o actuacions a desenvolupar en l'àmbit de la igualtat d'oportunitats entre dones i homes, en la creació d'ocupació per a persones amb un grau de discapacitat igual o superior al 33 % i en el foment de les entitats socials o sense ànim de lucre i de les empreses d'inserció sociolaboral: fins a un (1) punt.  
Amb les dues excepcions que es mencionaran a continuació, com a regla general es proposa no concedir cap puntuació a les entitats concurrents per aplicació d'aquest criteri d'atorgament, ja que, vista la documentació que consta en els distints expedients, d'aquesta no es pot extraure cap circumstància que puga ser valorada d'acord amb els paràmetres pels quals es regeix la ponderació del criteri de referència.  
  
No succeeix el mateix en el supòsit dels ajuntaments de Favara (expedient 2017-TSPFAG-6) i Riola (expedient 2017-TSPFAG-9), atés que en ambdós casos es fa la previsió expressa de procurar una assistència paritària de dones i homes. Com aquest és un dels tres paràmetres que han d'emprar-se per a modular l'atribució de puntuacions en virtut del criteri consignat en l'apartat 1 d) de la base reguladora sexta, s'estima adequat proposar l'assignació, a cada una d'aquestes entitats, de 0,33 punts per aquest apartat».  
La proposta adoptada s'assumeix ací, en la seua integritat, com a fonament d'aquesta resolució.  
En virtut del que antecedeix i de la resta de normativa de pertinent aplicació, resolc:  
  
Primer  
Considerar desistides de les seues respectives sol·licituds les entitats incloses en l'annex I per no haver atés els requeriments que els van ser efectuats perquè esmenaren i milloraren les seues respectives sol·licituds, de conformitat amb el que estableix l'apartat 3 de la base reguladora quarta.  
  
Segon  
Concedir a les entitats locals que figuren en l'annex II les puntuacions que s'hi indiquen per aplicació dels criteris objectius d'atorgament previstos en la base reguladora sexta, així com els imports econòmics que també es ressenyen en l'annex esmentat, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la comissió de valoració i a càrrec de la línia pressupostària S7254000, destinada, dins de l'aplicació 52.39.14.311.59 (programa denominat Responsabilitat social i foment de l'autogovern), a finançar, en el marc de la Llei 14/2016, de 30 de desembre, de pressupostos de la Generalitat per a l'exercici 2017, la concessió de subvencions a ajuntaments i mancomunitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia i la promoció i consolidació de l'autogovern, amb un import màxim global de 49.182,50. - (quaranta-nou mil cent huitanta-dos euros amb cinquanta cèntims d'euro)  
Les entitats beneficiàries hauran de complir les obligacions previstes en la base reguladora deu, interpretada en connexió amb la resta de l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació, així com amb les previsions arreplegades en la Resolució de 3 d'abril de 2017, d'aqueix mateix departament del Consell, amb especial atenció a l'obligació de respectar el termini màxim de justificació de la subvenció rebuda, que venç, d'acord amb l'apartat huité de l'última resolució mencionada, el 31 d'octubre de 2017.  
D'acord amb l'apartat 1 c) de la base reguladora onze, la Direcció General de Responsabilitat Social i Foment de l'Autogovern aplicarà el pla de control aprovat per resolució del conseller de Transparència, Responsabilitat Social, Participació i Cooperació, firmada el 31 de maig de 2017 i disponible en l'àrea de «Responsabilitat Social i Foment de l'Autogovern» de la pàgina web del dit departament del Consell (www.transparencia.gva.es).  
D'acord amb l'apartat 4 de la base reguladora novena, en relació amb l'apartat seté de la resolució de convocatòria i amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els recursos següents:  
a) Recurs potestatiu de reposició en el termini d'un mes davant de la persona titular de la conselleria amb competències en matèria de foment de l'autogovern i desenvolupament estatutari.  
b) O bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les entitats locals interessades puguen interposar qualsevol altre recurs que estimen pertinent.  
  
València, 2 d'agost de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.